Кеңшілік Ағытайұлы Мырзабеков — Қазақстан Энциклопедиясы
"Кеңшілік Ағытайұлы Мырзабеков — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TITLE: Кеңшілік Ағытайұлы Мырзабеков — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=10000
META: "Кеңшілік Ағытайұлы Мырзабеков — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TOTAL WORDS: 165
TEXT: Қазақстан Энциклопедиясы Кеңшілік Ағытайұлы Мырзабеков – ақын. Қаз МУ-дың журналистика факултетін бітірген. 1966 – 89 жылы Қостанай облысы “Коммунизм таңы”, “Лениншіл Жас”, Алматы облысы “Жетісу”, “Социалистік Қазақстан” газеттерінде, “Жазушы” баспасында, “Мәдениет және тұрмыс” журналында қызмет атқарды. Ақынның алғашқы жинағы “Іңкәр дүние” 1972 жылы баспадан шықты. Оның “Сәруар”, “Революция перзенттері”, “Қасиетті қас қағым”, “Дәуір – дастан”, “Ауыл мен астана” атты өлеңдер жинағы жарық көрген. Ақын өлеңдерінде туған жерге деген сүйіспеншілік пен өмірге іңкәрлік, лирика сан түрлі толғаныстар басым. “Балалық шақ балладалары” атты жыр жинағы зерттеушілер тарапынан жоғары бағаланды. Евтушенконың “Менің шешем және нейтрон бомбасы”, “Фуку” атты поэмаларын қазақ тіліне аударды. Сондай-ақ ақынның “Іңкәр дүние”, “Бір мысқал”, “Жолға салдым көшімді, “Менің мұңым – махаббат” атты жыр жинақтары мен “Тың туралы толғау” секілді мақалалар, очерктер жинағы бар. Мырзабеков жайында “Қайран Кеңшілік!” атты естелік кітап жарыққа шықты. “Қазақстан”: Ұлттық энцклопедия/Бас редактор Ә. Нысанбаев – Алматы “Қазақ энциклопедиясы” Бас редакциясы, 1998 ISBN 5-89800-123-9 2006 жылы Алматы қаласында Кеңшілік Мырзабековтың құрметіне көшенің аты берілген. | Бұл үлгі мақалаларды автоматты түрде қосады
